Északi összetett az 1928. évi téli olimpiai játékokon
Az 1928. évi téli olimpiai játékokon az északi összetett versenyszámát február 17-én és február 18-án rendezték meg St. Moritzban. A 18 kilométeres sífutás után két sorozat sáncugrás következett. A versenyen hármas norvég siker született, az aranyérmet Johan Grøttumsbråten nyerte meg. A Magyarországot képviselő Szepes Gyula a sífutásban nem ért célba, így helyezetlenül zárt.